La Casa de Cultura acull el sopar anual de l’AV Mestre Lope
2025-07-24

El Saló d’Actes de la Casa de Cultura va a obrir aquest cap de setmana les seues portes a l’AV Mestre Lope-Josep Carsí i carrers adjacents. L’entitat burjassotera ha escollit aquest espai municipal per a celebrar el seu tradicional sopar anual, el dissabte 20 de maig.

A partir de les 21 hores, l’entitat reunirà tant als seus socis com als veïns del barri o d’altres punts de Burjassot que vulguen compartir amb ells aquesta especial nit i departiran sobre tot allò que els ha oferit l’any. Així mateix, també estan convidats al sopar els representants de la resta d’associacions de veïns del municipi.

Totes les persones interessades a participar en el sopar hauran de confirmar assistència abans del dijous 18 de maig, als representants de l’entitat. El preu del sopar per als socis que estiguen al corrent de la quota és de 5 euros, mentre que en el cas d’aquells o aquelles que no estiguen al corrent i de les persones no sòcies, el preu serà de 8 euros.